Hér má sjá hvar göngin tvo byrja en þau verða sprengd samhliða og verða tæp átta kílómetrar . Fyrsta sprenging er áætluð í byrjun ágúst . Nokkur tæki eru þegar komin en fleiri eru væntanleg á næstu vikum . Búið er að steypa plötu undir verkstæði ( 640 m 2 ) og einnig plötu undir sprengiefnabíl ( 240 m 2 ) . Eins og sést á myndunum er mjög þröngt um okkur á verkstað en það rætist úr því þegar sprengingar / fyllingar hefjast en allar fyllingar fara beint í sjóinn við hlið núverandi fyllingar sem sést á myndunum . Skrifstofa okkar verður fyrir ofan verkstæðið . Nokkrir starfsmenn frá ÍAV og Marti , ásamt starfsmönnum sem ráðnir hafa verið til Marti IAV Solbak DA , hafa verið í Noregi um skeið og unnið þar við aðstöðusköpun . Vinnusvæðið er í bænum Tau sem liggur næst verkstað . Fyrstu starfsmenn frá Tucon , sem sjá um jarðgangagröftinn , koma til vinnu þann 29. júlí . Vinnubúðirnar eru reistar í bænum Tau á lóð fyrirtækis sem heitir Comrod . Bærinn Tau hefur haft reglubundnar ferjusiglingar ( á 30 mín. fresti yfir daginn ) til Stavanger en ferjusamgöngurnar leggjast af þegar göngin verða opnuð . Til að byrja með verða reistar vinnubúðir fyrir 88 manns .